ai4bharat/Pralekha huggingface dataset:
প্রতিরক্ষামন্ত্রক
ডিআরডিও সফলভাবে হাইপারসোনিক প্রযুক্তির প্রদর্শন বাহনের উৎক্ষেপন করেছে
নতুন দিল্লি, ৭ই সেপ্টেম্বর, ২০২০
প্রতিরক্ষা গবেষণা ও উন্নয়ন সংস্থা  সফলভাবে হাইপারসোনিক প্রযুক্তি প্রদর্শন বাহনের উৎক্ষেপন করেছে। ওডিশার হুইলারদ্বীপের ড. এপিজে আব্দুল কালাম উৎক্ষেপন মঞ্চ থেকে সকাল ১১টা ৩ মিনিটে হাইপারসোনিক এয়ারব্রিদিং ক্র্য়ামজেট প্রযুক্তি ব্যবহার করে এই পরীক্ষা চালানো হয়েছে।
একটি রকেট থেকে এই বাহনটি উৎক্ষেপন করা হয়। পরিকল্পনা অনুসারে উৎক্ষেপন বাহন থেকে প্রদর্শন বাহনটি বিচ্ছিন্ন হয়ে শব্দের গতিবেগের ৬ গুণ বেগে উৎক্ষেপিত হয়। সেই সময় এই বাহনের গতিবেগ ছিল প্রতি সেকেন্ডে ২ কিলোমিটার। ক্র্য়ামজেটের থেকে স্বয়ংক্রিয়ভাবে জ্বালানীটি ব্যবহৃত হয়। পুরো প্রক্রিয়াটি মাল্টিপিল ট্র্যাকিং রেডার, ইলেক্টোঅপটিক্যাল সিস্টেম এবং টেলিমেট্রি স্টেশন থেকে পর্যবেক্ষণ করা হয়। বঙ্গোপসাগরে সেই সময় একটি জাহাজ থেকেও এই হাইপারসোনিক বাহনের উৎক্ষেপনের প্রক্রিয়া নজরদারী করা হয়।
প্রতিরক্ষামন্ত্রী শ্রী রাজনাথ সিং, ডিআরডিও-র এই সাফল্যে সংস্থাটিকে অভিনন্দন জানিয়েছেন। তিনি বলেছেন, প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের পথে আরো একধাপ এগোনো গেল। এই প্রকল্পের সঙ্গে যুক্ত বিজ্ঞানীদের তিনি বলেছেন, দেশ তাঁদের এই সাফল্যে গর্বিত।
প্রতিরক্ষা বিভাগের গবেষণা ও উদ্ভাবন সচিব, ডিআরডিও-র চেয়ারম্যান ড. জি. সতীশ রেড্ডি প্রকল্পের সঙ্গে যুক্ত সব বৈজ্ঞানিক, গবেষক সহ অন্যান্য কর্মীদের অভিনন্দন জানিয়েছেন। দেশের প্রতিরক্ষার ক্ষমতা এর মাধ্যমে প্রদর্শিত হয়েছে বলে তিনি উল্লেখ করেছেন।
(CG/CB/SFS
সংস্কৃতিমন্ত্রক
ললিত কলা অ্যাকাডেমি ৬৫তম প্রতিষ্ঠা দিবস উদযাপন করলো
নয়াদিল্লি, ০৬ অগাস্ট, ২০১৯
ললিত কলা অ্যাকাডেমির পক্ষ থেকে সোমবার ৫ই আগস্ট নতুন দিল্লীর রবীন্দ্র ভবনে ললিত কলা আর্ট গ্যালারিতে ৬৫তম প্রতিষ্ঠা দিবস উদযাপন করা হয়। কেন্দ্রীয় সংস্কৃতি ও পর্যটন দপ্তরের প্রতিমন্ত্রী শ্রী প্রহ্লাদ সিং প্যাটেল এই অনুষ্ঠানের উদ্বোধন করে বলেন, এই গুরুত্বপূর্ণ সময়ে অ্যাকাডেমির ৬৪ বছরের কাজকর্ম পর্যালোচনা করা হচ্ছে। কেন্দ্রীয় সরকার এবং সংস্কৃতি মন্ত্রক অ্যাকাডেমির আধুনিক ও সমসাময়িক শিল্পকলার পাশাপাশি প্রাচীন যুগের শিল্পকলা নিয়ে চর্চার নানা উদ্যোগের প্রশংসা করেছে। শ্রী প্যাটেল বলেন, মীরা যেমন ভজন গেয়ে ঈশ্বরের সান্নিধ্য পেতেন, তুলসীদাস যেমন লেখার মাধ্যমে ঈশ্বরের সন্ধান পেতেন, ঠিক সেইভাবেই শিল্পীরা তাদের সৃষ্টির মাধ্যমে ঈশ্বরের সঙ্গে যোগাযোগ করতে পারেন।
২০১৯ সালে মহাত্মা গান্ধীর সার্ধ জন্ম শতবর্ষ হওয়ায় এই অনুষ্ঠান ভজন গান দিয়ে অনুষ্ঠানের সূচনা হয়। ললিত কলা অ্যাকাডেমির চেয়ারম্যান ডঃ উত্তম পাচার্নে অনুষ্ঠানে উপস্হিত বিশিষ্টজনদের স্বাগত জানান। অনুষ্ঠানে ‘সংস্কৃতি ভারতী’র প্রতিষ্ঠাতা পদ্মশ্রী সম্মান প্রাপক শ্রী বাবা যোগেন্দ্রজী বলেন, ‘প্রাচীনকাল থেকে ভারতীয় শিল্প সংস্কৃতির যে গৌরবজ্জ্বল ঐতিহ্য রয়েছে, ললিত কলা অ্যাকাডেমি তা যথাযথভাবে রক্ষা করে চলেছে’।
অনুষ্ঠানে অন্যদের মধ্যে ছিলেন জাতীয় স্মারক কর্তৃপক্ষের চেয়ারম্যান শ্রী তরুণ বিজয় এবং এলজিএমএ-র মহানির্দেশক শ্রী অদ্বৈত গননায়ক।
অ্যাকাডেমির চেয়ারম্যান শ্রী উত্তম পাচার্নে বলেন, দেশের মহিলা শিল্পীদের উদ্দেশ্যে এ বছরের উদযাপন পর্ব উৎসর্গ করা হবে। ললিত কলা অ্যাকাডেমির আগামী ত্রিবার্ষিক সম্মেলনে উপজাতি এবং পল্লী অঞ্চলের শিল্পকর্মের প্রসার এবং প্রচারের উপর গুরুত্ব দেওয়া হবে, যাতে এই শিল্পকর্মগুলি আন্তর্জাতিক স্তরে পরিচিতি পাবে। ভারতীয় সশস্ত্র বাহিনীকে উৎসর্গ করে একটি পোস্ট কার্ড প্রদর্শনীরও আয়োজন করা হয়েছে। এই প্রদর্শনীগুলি ১২ই আগস্ট পর্যন্ত চলবে। প্রতিদিন বেলা ১১টা থেকে সন্ধ্যে ৭টা পর্যন্ত এই প্রদর্শনী সর্বসাধারণের জন্য খোলা থাকবে।
CG/CB/NS
(Visitor Counter : 240
ভারী শিল্প মন্ত্রক
ভিন্নভাবে সক্ষমদের জন্য বিশেষ বাহন কেনায় জিএসটি’তে ছাড়
নয়াদিল্লি, ২৫ অক্টোবর, ২০১৯
ভিন্নভাবে সক্ষম, বিশেষ করে যাঁদের হাঁটাচলায় সমস্যা আছে, তাঁদের বিশেষ বাহন কেনার ওপর কেন্দ্রীয় অর্থ মন্ত্রক জিএসটি ছাড়ের কথা ঘোষণা করেছে। এই মর্মে, কেন্দ্রীয় ভারী শিল্প এবং রাষ্ট্রায়ত্ত উদ্যোগ মন্ত্রকের ভারী শিল্প দপ্তর গত ৩০শে নভেম্বর বিশেষ কর কাঠামো ঘোষণা করেছে। এ বিষয়ে বিস্তারিত তথ্য www.dhi.nic.in এ পাওয়া যাবে।
CG/CB/SB
(Visitor Counter : 55
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং লাদাখে ভারতীয় সেনাবাহিনীর সঙ্গে মতবিনিময় করেছেন
নতুন দিল্লি, ২৮জুন,২০২১
প্রতিরক্ষামন্ত্রী শ্রী রাজনাথ সিং আজ লাদাখে ভারতীয় সেনাবাহিনীর ১৪ নম্বর কর্পসের সেনা জওয়ান ও আধিকারিকদের সাথে মতবিনিময় করেছেন। প্রতিরক্ষামন্ত্রী ২০২০ সালে গলওয়ান উপত্যকায় সংঘর্ষের ঘটনায় শহীদ জওয়ানদের প্রতি শ্রদ্ধা নিবেদন করেন। তিনি বলেন দেশ তাঁদের আত্ম বলিদানকে কোনোদিনই ভুলতে পারবে না। ওই সময় ভারতীয় সেনাবাহিনীর সাহসিকতার কথা উল্লেখ করে বলেন, সমগ্র জাতি ভারতীয় সেনাবাহিনীর জন্য গর্বিত।
প্রতিরক্ষামন্ত্রী তাঁর ভাষণে উল্লেখ করেন যে, ভারত সর্বদাই শান্তি প্রতিষ্ঠার প্রতি আগ্রহী। প্রতিবেশী দেশের সঙ্গে কোন বিরোধ থাকলে তা মতবিনিময়ের মাধ্যমে সমাধান করতে চায়। কিন্তু ভারতকে কেউ প্ররোচিত করলে তার জুতসই জবাব দিতে প্রস্তুত। দেশের স্বার্থ এবং নিরাপত্তা নিয়ে কখনোই আপোস করা যাবে না। যেকোনো মূল্যে দেশের স্বার্থ এবং নিরাপত্তা রক্ষা করতে হবে। প্রতিরক্ষা মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে একটি শক্তিশালী সামরিক বাহিনী যা প্রতিটি ঘটনার সাথে মোকাবেলা করতে প্রস্তুত রয়েছে।
প্রতিরক্ষা মন্ত্রী ১৯৬৫ সালের ভারত- পাকিস্তান যুদ্ধে এবং ১৯৯৯-এর কারগিল যুদ্ধে ভারতীয় সেনাবাহিনীর ১৪ নম্বর কর্পসের অবদানের কথা সশ্রদ্ধ চিত্তে স্মরণ করেন।
CG/ SB
(Visitor Counter : 142
সংস্কৃতিমন্ত্রক
জম্মু ও কাশ্মীরের বিস্মৃত কিংবদন্তী মহিলাদের নিয়ে ডঃ সোনাল মানসিং-এর নৃত্যনাট্য প্রযোজনা – ‘স্ত্রী দেশ’-এর আয়োজন করছে কেন্দ্রীয় সংস্কৃতি মন্ত্রক
গল্পের ঢং-এ ১৩ জন মহিলা যাঁরা কাশ্মীর শাসন করেছিলেন, তাঁদের অজানা অনেক কথা ‘স্ত্রী দেশ’ তুলে ধরবে – শ্রীমতী মীনাক্ষী লেখি
নয়াদিল্লি, ২৭ অক্টোবর ২০২২
কেন্দ্রীয় সংস্কৃতি মন্ত্রকের উদ্যোগে জম্মু ও কাশ্মীরের ১৩ জন কিংবদন্তী নারীর ওপর তৈরি নৃত্যনাট্য ‘স্ত্রী দেশ’, আজ নতুন দিল্লির কামানী প্রেক্ষাগৃহে পরিবেশিত হয়। বিদেশ এবং সংস্কৃতি দপ্তরের প্রতিমন্ত্রী শ্রীমতী মীনাক্ষী লেখি এই প্রেক্ষাগৃহে উপস্থিত ছিলেন। নৃত্যনাট্যটি পরিচালনার দায়িত্বে ছিলেন বিখ্যাত নৃত্যশিল্পী পদ্মবিভূষণ প্রাপক এবং রাজ্যসভার সদস্য ডঃ সোনাল মানসিং। এই অনুষ্ঠানে বিভিন্ন দূতাবাসের প্রতিনিধি, মন্ত্রকের আধিকারিক এবং নতুন দিল্লির নাগরিকরা উপস্থিত ছিলেন।
অনুষ্ঠানে বক্তব্য রাখতে গিয়ে শ্রীমতী মীনাক্ষী লেখি বলেন, গল্পের ঢং-এ ‘স্ত্রী দেশ’ সাধারণ দর্শকদের সামনে উপস্থাপন করা হচ্ছে। ১৩ জন মহিলা যাঁরা কাশ্মীর শাসন করেছেন, তাঁদের সম্পর্কে অনেক অজানা কথা এই নৃত্যনাট্যের মাধ্যমে তুলে ধরা হয়েছে। সঙ্গীত, নৃত্য ও নাটকের মধ্য দিয়ে গল্পকথাকে সুচারুরূপে বর্ণনা করা হয়েছে। এটাই ‘স্ত্রী দেশ’-এর লক্ষ্য বলে তিনি জানান।
এই নৃত্যনাট্যে জম্মু-কাশ্মীরকে মহীয়সী নারীদের স্থান হিসেবে তুলে ধরা হয়েছে। এতে যশোবতী, ঈশানদেবী, ভাকপুষথা, সুগন্ধা রানি, রানি দিদ্দা, শ্রীলেখা, শীলা, সূর্যমোতী, কলহনিকা প্রভৃতি নারীদের জীবন চিত্রিত হয়েছে। এই বিস্মৃত মহীয়সী মহিলাদের নিয়ে ডঃ আশিস কউলের গবেষণার ভিত্তিতে এই নৃত্যনাট্যের উপস্থাপন।
বিভিন্ন দূতাবাসের প্রধান এবং উপ-প্রধানরা এই অনুষ্ঠানে উপস্থিত ছিলেন। ভারতে ইতালির রাষ্ট্রদূত মিঃ ভিনসেনজো দ্য লুকা, বেলজিয়ামের রাষ্ট্রদূত মিঃ দিদিয়ার ভ্যান্দারহ্যাসেল, ভারতে ইউরোপীয় ইউনিয়নের প্রতিনিধিবৃন্দ প্রমুখ উপস্থিত ছিলেন।
(PG/AB/DM
তথ্যওসম্প্রচারমন্ত্রক
জন ভাগিদারীর ভাবনায় আজাদি কা অমৃত মহোৎসবের অঙ্গ হিসাবে কলকাতার আরওবি আয়োজিত চিত্র প্রদর্শনী
কলকাতা, ২৪ অগাস্ট, ২০২১
তথ্য ও সম্প্রচার মন্ত্রকের অধীনস্থ কলকাতার রিজিওনাল আউটরিচ ব্যুরো  সল্টলেকের সিজিও কমপ্লেক্সে সোমবার ২৩ অগাস্ট জন ভাগিদারী অর্থাৎ সকলের অংশগ্রহণ নিশ্চিত করার ভাবনায় আজাদি কা অমৃত মহোৎসব উদযাপনের অঙ্গ হিসাবে একটি চিত্র প্রদর্শনীর আয়োজন করে। কলকাতার বোটানিকাল সার্ভে অফ ইন্ডিয়ার নির্দেশক শ্রী এ এ মাও এই প্রদর্শনীর উদ্বোধন করেন। এই উপলক্ষে আয়োজিত অনুষ্ঠানে আরওবি কলকাতার নির্দেশক শ্রী এ কে এ লাকরা উপস্থিত ছিলেন। প্রদর্শনী চলবে ৩০ অগাস্ট পর্যন্ত।
প্রদর্শনীতে প্রায় ২০০টি ছবি স্থান পেয়েছে। এর মধ্যে মহাত্মা গান্ধী, নেতাজী সুভাষ চন্দ্র বসু এবং সর্দার বল্লভভাই প্যাটেলের কিছু দুষ্প্রাপ্য ছবি রয়েছে। উদ্বোধনী অনুষ্ঠানে সং অ্যান্ড ড্রামা ডিভিশনের নিবন্ধীকৃত সংস্থা স্বাতী ফাউন্ডেশনের সদস্যরা একটি সাংস্কৃতিক অনুষ্ঠান উপস্থাপনা করেন। প্রগতিশীল ভারতের ৭৫তম বর্ষপূর্তি উপলক্ষে কেন্দ্র দেশের গৌরবোজ্জ্বল ইতিহাস, সংস্কৃতি এবং অর্জনের কথা প্রচার করতে আজাদি কা অমৃত মহোৎসব পালনের উদ্যোগ নিয়েছে।
CG/CB/SB
(Visitor Counter : 50
প্রধানমন্ত্রীরদপ্তর
ভারত ও জাপানের প্রধানমন্ত্রীর মধ্যে টেলিফোনে বার্তালাপ
নতুন দিল্লি, ১০ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে জাপানের প্রধানমন্ত্রী শিনজো অ্যাবে'র সঙ্গে কথা বলেছেন।
উভয় নেতাই কোভিড-১৯ সংক্রমণের জেরে বিশ্ব জুড়েস্বাস্থ্য এবং অর্থনৈতিক ক্ষেত্রে যে সমস্যা দেখা দিয়েছে তা নিয়ে আলোচনা করেন। এই সমস্যা মোকাবিলায় উভয় দেশই কি কি পদক্ষেপ গ্রহণ করেছে তা নিয়ে আলোচনা করেন তাঁরা।
বর্তমান পরিস্থিতিতে পরস্পরের দেশে আটকে পড়া নাগরিকদের যথাযথ সাহায্য ও সুযোগসুবিধা প্রদানের জন্য উভয় নেতাই একে অপরকে ধন্যবাদ জানান এবং আগামী দিনে এই ধরনের সহযোগিতা বজায় রাখার বিষয়ে সহমত পোষণ করেন।
এই মহামারীর কারণে সারা বিশ্বে উদ্ভূত সমস্যার সমাধানে ভারত-জাপান অংশীদারিত্ব গুরুত্বপূর্ণ ভূমিকা পালন করবে বলেও উভয় নেতা জানান।
(CG/SS
প্রধানমন্ত্রীরদপ্তর
মার্কিন রাষ্ট্রপতির আসন্ন ভারত সফরের জন্য সন্তোষ প্রকাশ প্রধানমন্ত্রীর
নয়াদিল্লি, ১২ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী মার্কিন রাষ্ট্রপতির আসন্ন ভারত সফরের জন্য সন্তোষ প্রকাশ করেছেন। রাষ্ট্রপতি মিঃ ডোনাল্ড ট্রাম্প আগামী ২৪ ও ২৫শে ফেব্রুয়ারি ভারত সফরে আসছেন। শ্রী মোদী বলেন, তাঁর এই সফর অত্যন্ত গুরুত্বপূর্ণ এবং দুই দেশের বন্ধুত্বপূর্ণ সম্পর্ককে আরও নিবিড় করতে ফলপ্রসূ হবে।
একগুচ্ছ ট্যুইটে প্রধানমন্ত্রী বলেন, “আগামী ২৪ ও ২৫শে ফেব্রুয়ারি রাষ্ট্রপতি মিঃ ডোনাল্ড ট্রাম্প ও ফার্স্ট লেডির ভারত সফরের ব্যাপারে আমি অত্যন্ত আনন্দিত। বিশেষ এই অতিথিদের জন্য ভারতের অভ্যর্থনা স্মরণীয় হয়ে থাকবে।
এই সফর বিশেষ গুরুত্বপূর্ণ এবং ভারত-মার্কিন অংশীদারিত্বকে আরও মজবুত করতে সুদূরপ্রসারী ভূমিকা নেবে।
ভারত ও মার্কিন যুক্তরাষ্ট্র গণতন্ত্র ও বহুত্ববাদের প্রতি এক অভিন্ন অঙ্গীকারের অংশীদার। আমাদের দুই দেশ একাধিক বিষয়ে পরস্পরকে ব্যাপকভাবে সাহায্য করছে। আমাদের দুই দেশের মধ্যে সুদৃঢ় বন্ধুত্বপূর্ণ সম্পর্ক না কেবল আমাদের দুই দেশের মানুষের বরং, সমগ্র বিশ্বের জন্যই উজ্জ্বল ভবিষ্যতের ইঙ্গিত বহন করে।”
CG/BD/DM
(Visitor Counter : 48
প্রধানমন্ত্রীরদপ্তর
আয়ুশ চিকিৎসকদের সঙ্গে প্রধানমন্ত্রীর মতবিনিময়
নতুনদিল্লি, ২৮ মার্চ, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে আয়ুশ চিকিৎসকদের সঙ্গে মতবিনিময় করেন।
প্রধানমন্ত্রী বলেন, দেশের সুস্বাস্থ্য নিশ্চিত করতে আয়ুশ ক্ষেত্রের দীর্ঘদিনের ঐতিহ্য রয়েছে। কোভিড-১৯ এর প্রাদুর্ভাব ঠেকাতে এই ক্ষেত্রের গুরুত্ব বহুগুণ বেড়ে গেছে। প্রধানমন্ত্রী বলেন, আয়ুশের ব্যাপ্তি সারা দেশ জুড়ে। তাই এই ভাইরাস সংক্রমণ ঠেকাতে বিশ্ব স্বাস্থ্য সংস্থার নির্দেশ মেনে তারা কাজ করবেন। সুঅভ্যাস মেনে চলার পরামর্শ দেবেন। বর্তমান এই কঠিন সময়ে দেহকে শক্তিশালী করতে এবং মনের উদ্বেগ দূর করতে আয়ুশ মন্ত্রকের #YogaAtHome প্রচেষ্টার তিনি প্রশংসা করেন।
আয়ুশের মাধ্যমে কোভিড ভাইরাস সংক্রমণের চিকিৎসা করার দাবীর যথার্থতা বিচারের উপর গুরুত্ব দিয়ে প্রধানমন্ত্রী বলেন, আয়ুশ বিজ্ঞানী, আইসিএমআর , সিএসআইআর সহ অন্যান্য গবেষণাগারগুলি এই রোগের বিষয়ে যে গবেষণা চালাচ্ছে তা নির্দিষ্ট তথ্য ও প্রমাণ নির্ভর হতে হবে। তিনি বলেন, এই চ্যালেঞ্জের মোকাবিলা করতে দেশে স্বাস্থ্য পরিষেবার সঙ্গে যুক্ত সকলকে প্রস্তুত থাকতে হবে। প্রয়োজন হলে আয়ুশ ক্ষেত্রে বেসরকারি চিকিৎসকদের সাহায্যও, সরকার চাইবে।
আয়ুশ ওষুধ প্রস্তুতকারকদের বর্তমান সময়ে স্যানিটাইজারের মত অত্যাধিক চাহিদা সম্পন্ন জিনিষগুলি তৈরির পরামর্শ দেন প্রধানমন্ত্রী। এই মহামারীর বিরুদ্ধে লড়াই-এ তিনি আয়ুশ চিকিৎসকদের জনসাধারণের কাছে পৌঁছানোর জন্য টেলিমেডিসিনের সাহায্য নিতে পরামর্শ দেন। শ্রী মোদী কোভিডের প্রাদুর্ভাব আটকাতে সামাজিক দুরত্ব বজায় রাখার বিষয়টিও উল্লেখ করেন।
আয়ুশ চিকিৎসকরা কোভিড-১৯ মহামারীর বিরুদ্ধে সারা দেশ যে যুদ্ধ চালাচ্ছে তাতে, প্রধানমন্ত্রীর নেতৃত্বদানের প্রশংসা করেন। রোগ প্রতিরোধ ক্ষমতা বাড়াতে তাঁরা প্রচলিত নানা রীতির কথা জানান। দেশের এই সংকটের সময় তাঁরা দেশকে সেবা করার জন্য তাঁদের আগ্রহের কথা তুলে ধরেন। এছাড়া লক্ষণ ভিত্তিক চিকিৎসায় তাঁদের গবেষণা সংক্রান্ত তথ্যও মতবিনময়ের সময় প্রধানমন্ত্রীকে জানানো হয়।
সারা বিশ্বকে ভারতের চিরায়ত ওষুধ ও চিকিৎসা পদ্ধতির বিষয়গুলি জানানোর উপর প্রধানমন্ত্রী গুরুত্ব দেন। আয়ুশ চিকিৎসকরা জনগণকে যে নিরবিচ্ছিন্ন পরিষেবা দিয়ে থাকেন, তিনি সেই কারণে তাঁদের ধন্যবাদ জানান। শেষে কোভিড-১৯ এর মোকাবিলায় ভারতের যুদ্ধে আয়ুশ চিকিৎসকদের গুরুত্বপূর্ণ ভুমিকার কথাও তিনি উল্লেখ করেন।
এই মতবিনিময়ের অনুষ্ঠানে কেন্দ্রীয় আয়ুশ মন্ত্রী, ক্যাবিনেট সচিব ও আয়ুশ মন্ত্রকের সচিব উপস্থিত ছিলেন।
CG/CB
(Visitor Counter : 137
প্রধানমন্ত্রীরদপ্তর
ইস্টার উপলক্ষে খৃষ্টীয় সম্প্রদায়ের ধর্মীয় নেতাদের সঙ্গে সাক্ষাৎ প্রধানমন্ত্রীর
নয়াদিল্লি, ৯ এপ্রিল, ২০২৩
প্রধানমন্ত্রী শ্রী নরেন্দ্র মোদী ইস্টার উপলক্ষে খৃষ্টীয় সম্প্রদায়ের ধর্মীয় নেতাদের সঙ্গে সাক্ষাৎ করেছেন। শ্রী মোদী এই উপলক্ষে দিল্লির সেক্রেড হার্ট ক্যাথিড্রাল ভ্রমণের কিছু ছবি সকলের সঙ্গে ভাগ করে নিয়েছেন।
প্রধানমন্ত্রী তাঁর ট্যুইটে বলেন;
“আজ ইস্টার উপলক্ষে আমার দিল্লির সেক্রেড হার্ট ক্যাথিড্রাল যাওয়ার সুযোগ হয়েছিল। আমি খৃষ্টীয় সম্প্রদায়ের ধর্মীয় নেতাদের সঙ্গেও সাক্ষাৎ করেছি।
এখানে রইল তারই কিছু ঝলক।”
“ইস্টার উপলক্ষে দিল্লির সেক্রেড হার্ট ক্যাথিড্রাল-এর আরও কিছু ছবি।
এই দিনটি সমাজে আরও আনন্দ ও সম্প্রীতি নিয়ে আসুক এই কামনা করি।”
PG/PM/NS
(
প্রধানমন্ত্রীরদপ্তর
মোয়ালিমু ন্যেরেরের ১০০তম জন্মবার্ষিকীতে প্রধানমন্ত্রীর শ্রদ্ধার্ঘ
নতুনদিল্লি, ১৩ই এপ্রিল, ২০২২
প্রধানমন্ত্রী শ্রী নরেন্দ্র মোদী , তানজানিয়ার মহান নেতা এবং ভারতের বন্ধু মোয়ালিমু ন্যেরেরের ১০০তম জন্মবার্ষিকীতে তাঁকে শ্রদ্ধা জানিয়েছেন। শ্রী মোদী বলেছেন, মোয়ালিমু ন্যেরেরের একতা ও সাম্যের জন্য নীতি আজও সমান প্রাসঙ্গিক। তিনি আরো বলেন, মিঃ ন্যেরেরের জীবন ও কর্ম আমাদের সকলের জন্য অনুপ্রেরণার উৎস।
এক ট্যুইট বার্তায় প্রধানমন্ত্রী বলেছেন, “মোয়ালিমু ন্যেরেরের জীবন ও কর্ম আমাদের সকলের জন্য অনুপ্রেরণার উৎস। তাঁর একতা ও সাম্যের জন্য নীতি আজও সমান প্রাসঙ্গিক। মহান এই নেতা, ভারতের বন্ধুর ১০০তম জন্মবার্ষিকীতে তাঁকে শ্রদ্ধা জানাই। “
CG/CB/
(
শ্রমওকর্মসংস্থানমন্ত্রক
৩৫ বছর পর আন্তর্জাতিক শ্রম সংগঠন পরিচালন পর্ষদের চেয়ারম্যানের দায়িত্ব গ্রহণ করলো ভারত
নয়াদিল্লি, ২৩ অক্টোবর, ২০২০
ভারত, আন্তর্জাতিক শ্রম সংগঠন পরিচালন পর্ষদের চেয়ারম্যান পদের ৩৫ বছর পর দায়িত্ব পেল । ভারতের সঙ্গে এই সংস্থার সম্পর্ক ১০০ বছরের পুরনো। কেন্দ্রীয় শ্রম ও কর্মসংস্থান সচিব শ্রী অপূর্ব চন্দ্র সংস্থার পরিচালন পর্ষদের চেয়ারপার্সন হিসাবে নির্বাচিত হয়েছেন। আগামী জুন মাস পর্যন্ত তিনি আন্তর্জাতিক খ্যাতিসম্পন্ন এই পদের দায়িত্ব পালন করবেন।
আন্তর্জাতিক শ্রম সংগঠনের নীতি, কর্মসূচি ও বাজেট তৈরি এবং মহাসচিব নির্বাচন এই পরিচালন পর্ষদ মারফৎ হয়ে থাকে। শ্রী চন্দ্র ১৮৭টি সদস্যের এই সংস্থার আগামী নভেম্বর মাসের বৈঠকে পৌরহিত্য করবেন । জেনেভায় বৈঠকের সময় কেন্দ্রের শ্রম বাজার সম্পর্কিত বিভিন্ন অচলায়তন দূর করার উদ্যোগ, সমস্ত কর্মচারীকে সামাজিক সুরক্ষার আওতায় আনার প্রয়াসের কথা সদস্য রাষ্ট্রগুলিকে জানানোর সুযোগ তৈরি হবে।
শ্রী চন্দ্র ১৯৮৮ সালে মহারাষ্ট্র ক্যাডারের আইএএস অফিসার। তিনি মহারাষ্ট্র সরকার ও কেন্দ্রের বিভিন্ন গুরুত্বপূর্ণ পদের দায়িত্ব পালন করেছেন। পয়লা অক্টোবর থেকে শ্রী চন্দ্র শ্রম ও কর্মসংস্থান সচিবের দায়িত্ব গ্রহণ করেন।
CG/CB/SB
(
প্রধানমন্ত্রীরদপ্তর
প্রধানমন্ত্রী বার্মিংহামে ২০২২এ কমনওয়েলথ গেমসে ভারোত্তোলনে ব্রোঞ্জ পদক জয়ের জন্য গুরদীপ সিং-কে অভিনন্দন জানিয়েছেন
নয়াদিল্লি, ৪ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে ২০২২এ কমনওয়েলথ গেমসে ভারোত্তোলনে ব্রোঞ্জ পদক জয়ের জন্য গুরদীপ সিং-কে অভিনন্দন জানিয়েছেন।
প্রধানমন্ত্রী ট্যুইট বার্তায় বলেছেন :
“কঠোর পরিশ্রম এবং অভিনিবেশ সেরা ফল এনে দেয়... এটাই গুরদীপ সিং দেখিয়েছেন কমনওয়েলথ গেমসে ভারোত্তোলনে ব্রোঞ্জ পদক জয় করে। তিনি আমাদের নাগরিকদের আনন্দ আরও বাড়িয়ে দিয়েছেন। তাঁকে অভিনন্দন এবং শুভেচ্ছা।”
PG/AP/NS
(
রাষ্ট্রপতিরসচিবালয়
করোনা ভাইরাস সংক্রমণের প্রেক্ষিতে আগাম সতর্কতামূলক ব্যবস্থা হিসাবে আগামীকাল থেকে রাষ্ট্রপতি ভবন দর্শনার্থীদের জন্য বন্ধ থাকছে
নয়াদিল্লি, ১২ মার্চ, ২০২০
নোভেল করোনা ভাইরাস  সংক্রমণের প্রেক্ষিতে আগাম সতর্কতামূলক ব্যবস্থা হিসাবে আগামীকাল থেকে রাষ্ট্রপতি ভবন দর্শনার্থীদের বন্ধ থাকছে। পরবর্তী বিজ্ঞপ্তি জারি না হওয়া পর্যন্ত এই সিদ্ধান্ত কার্যকর থাকবে। এছাড়া, রাষ্ট্রপতি ভবনের সংগ্রাহালয় এবং চেঞ্জ অফ গার্ড সেরিমনি অনুষ্ঠান প্রত্যক্ষ করা পরবর্তী বিজ্ঞপ্তি জারি না হওয়া পর্যন্ত বন্ধ থাকবে।
CG/BD/SB
(Visitor Counter : 53
স্বরাষ্ট্র মন্ত্রক
সর্দার প্যাটেল জাতীয় সংহতি পুরস্কার২০২১-এর জন্য মনোনয়নপত্র ১৫ আগষ্ট ২০২১ পর্যন্ত জমা দেওয়া যাবে
নতুন দিল্লি, ০২ জুলাই, ২০২১
সর্দার প্যাটেল জাতীয় সংহতি পুরস্কারের জন্য অনলাইনে মনোনয়নপত্র জমা দেয়ার শেষ দিন ২০২১-এর ১৫ আগস্ট পর্যন্ত ধার্য করা হয়েছে। স্বরাষ্ট্র মন্ত্রকের দেওয়া ওয়েবসাইটে মনোনয়নপত্র জমা দেওয়া যাবে। এই ওয়েবসাইট নম্বর হচ্ছে- https://nationalunityawards.mha.gov.in
সর্দার বল্লভ ভাই প্যাটেলের নামে ভারত সরকার দেশের সংহতি এবং অখন্ডতা বজায় রাখার ক্ষেত্রে বিশেষ অবদানের জন্য এই পুরস্কার চালু করেছেন।
এই পুরস্কার গ্রহণের ক্ষেত্রে কোন ধর্ম, বর্ণ, জাতি, বয়স বা পেশা বিচার করা হয় না। ব্যক্তিবিশেষ ছাড়াও কোন সংস্থা বা কেন্দ্র এই পুরস্কারের জন্য বিবেচিত হতে পারে।
CG/ SB
(Visitor Counter : 161
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০২ কোটি ১০ লক্ষ ছাড়িয়েছে
দেশে গত ২৪ ঘন্টায় ৭৭ লক্ষের বেশি টিকার ডোজ দেওয়া হয়েছে
বর্তমানে সুস্থতার হার ৯৮.১৭ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৯০৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭২ হাজার ৫৯৪, যা ২৩৫ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২৩ শতাংশ, যা গত এক মাসে ২ শতাংশের নীচে
নতুন দিল্লি, ২৪ অক্টোবর, ২০২১
দেশে গত ২৪ ঘন্টায় ৭৭ লক্ষ ৪০ হাজার ৬৭৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০২ কোটি ১০ লক্ষ ৪৩ হাজার ২৫৮।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৮,২০২
|
|
দ্বিতীয় ডোজ
|
|
৯১,৪৭,৩৪৮
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৬৯,৩৬৯
|
|
দ্বিতীয় ডোজ
|
|
১,৫৭,১৩,৬১০
|
|
১৮-৪৪ বছর বয়সী
|
|
প্রথম ডোজ
|
|
৪০,৬৬,৯৩,৯৫৬
|
|
দ্বিতীয় ডোজ
|
|
১২,৫৭,০৫,১৬৪
|
|
৪৫-৫৯ বছর বয়সী
|
|
প্রথম ডোজ
|
|
১৭,১৯,০১,৪৫১
|
|
দ্বিতীয় ডোজ
|
|
৯,০৯,৪৯,৬২৭
|
|
৬০ বছরের বেশি বয়সী
|
|
প্রথম ডোজ
|
|
১০,৮০,৫৬,১০০
|
|
দ্বিতীয় ডোজ
|
|
৬,৩৭,৯৪,২০০
|
|
মোট
|
|
১,০২,১০,৪৩,২৫৮
দেশে গত ২৪ ঘন্টায় করোনা মুক্ত হয়েছেন ১৬ হাজার ৪৭৯ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৫ লক্ষ ৪৮ হাজার ৬০৫।
জাতীয় স্তরে সুস্থতার হার বর্তমানে ৯৮.১৭ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১১৯ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৯০৬।
দেশে সুস্পষ্টভাবে করোনায় আক্রান্তের সংখ্যা ২ লক্ষের নিচে নেমে বর্তমানে ১ লক্ষ ৭২ হাজার ৫৯৪ হয়েছে, যা ২৩৫ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৫১ শতাংশ, যা ২০২০-র মার্চ থেকে সর্ব নিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৩ লক্ষ ৪০ হাজার ১৫৮টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৯ কোটি ৯৭ লক্ষ ৭১ হাজার ৩২০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২৩ শতাংশ, যা গত ৩০ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.১৯ শতাংশ। দৈনিক-ভিত্তিতে আক্রান্তের হার গত ২০ দিন ২ শতাংশের নীচে এবং ৫৫ দিন ৩ শতাংশের নিচে রয়েছে।
CG/BD/AS/
(Visitor Counter : 128
প্রধানমন্ত্রীরদপ্তর
ভারত-ব্রিটেন ভার্চুয়াল শিখর সম্মেলন
নতুন দিল্লি, ৪ মে, ২০২১
প্রধানমন্ত্রী নরেন্দ্র মোদী এবং ব্রিটেনের প্রধানমন্ত্রী বরিস জনসন আজ ভার্চুয়াল শিখর সম্মেলন করলেন ।
ভারত এবং ব্রিটেন দীর্ঘদিনের মৈত্রী বন্ধন উপভোগ করছে এবং কৌশলগত অংশীদারিত্ব ভাগ করে নিচ্ছে যা গণতন্ত্র, মৌলিক স্বাধীনতা এবং আইনের শাসনের ওপর স্থাপিত। শক্তিশালী পারস্পরিক বোঝাপড়া এবং ঐক্য নিয়ে পারস্পরিক দায়বদ্ধতা নির্ভর ।
শিখর সম্মেলনে একটি উচ্চাশা সম্পন্ন ‘রোড ম্যাপ ২০৩০’ গৃহীত হয় দ্বিপাক্ষিক মৈত্রীকে বৃদ্ধি করতে ‘সার্বিক কৌশলগত অংশিদারিত্বের’ লক্ষ্যে । এই পথ মানচিত্র আরও গভীর এবং শক্তিশালী পারস্পরিক যোগাযোগের রাস্তা সহজ করবে, আগামী ১০ বছরে, গুরুত্বপূর্ণ ক্ষেত্রগুলিতে যেমন মানুষে মানুষে সংযোগ, বাণিজ্য ও অর্থনীতি, প্রতিরক্ষা ও নিরাপত্তা, জলবায়ু এবং স্বাস্থ্য বিষয়ে ।
দুই নেতা আলোচনা করেন কোভিড ১৯ পরিস্থিতি নিয়ে এবং অতিমারির বিরুদ্ধে লড়াইয়ে চলতি সহযোগিতা নিয়ে । যার মধ্যে আছে টিকা নিয়ে সফল অংশিদারিত্ব । প্রধানমন্ত্রী মোদী ধন্যবাদ দেন প্রধানমন্ত্রী জনসনকে ভারতে কোভিড ১৯-এর মারাত্মক দ্বিতীয় ঢেউয়ের পরিপ্রেক্ষিতে ব্রিটেনের দ্রুত চিকিত্সা সংক্রান্ত সহায়তার জন্য । প্রধানমন্ত্রী জনসন ভারতের ভূমিকার প্রশংসা করেন । ব্রিটেন এবং অন্যান্য দেশে গতবছর সাহায্যের হাত প্রসারিত করার জন্য যার মধ্যে আছে ওষুধ এবং টিকা সরবরাহ ।
দুই প্রধানমন্ত্রী ‘এনহ্যান্সড ট্রেড পার্টনারশিপ’ সূচনা করেন বিশ্বের পঞ্চম এবং ষষ্ঠ বৃহত্তম অর্থনীতির মধ্যে ব্যবসার সম্ভাবনা প্রকাশ করতে এবং ২০৩০-এর মধ্যে দ্বিপাক্ষিক বাণিজ্য দ্বিগুণেরও বেশি করার উচ্চাশাযুক্ত লক্ষ্যমাত্রা স্থাপন করাতে । ইটিপি-র অঙ্গ হিসেবে ভারত এবং ব্রিটেন একটি পথচিত্রে সম্মত হয়েছে সার্বিক এবং ভারসাম্যযুক্ত এফটিএ নিয়ে আলোচনা করার জন্য । যার মধ্যে আছে অবিলম্বে মুনাফার জন্য অন্তর্বর্তী বাণিজ্য চুক্তির বিবেচনা । ভারত এবং ব্রিটেনের মধ্যে বর্ধিত বাণিজ্যিক অংশিদারিত্ব দুটি দেশেই প্রত্যক্ষ পরোক্ষভাবে কয়েক হাজার কর্মসংস্থানের সৃষ্টি করবে ।
গবেষণা এবং উদ্ভাবন কাজে ব্রিটেন ভারতের দ্বিতীয় বৃহত্তম অংশিদার । একটি নতুন ভারত ব্রিটেন ‘গ্লোবাল ইনোভেশন পার্টনারশিপ’ ঘোষিত হল ভার্চুয়াল শিখর সম্মেলনে । যার লক্ষ্য ভারতের উদ্ভাবন আফ্রিকা সহ নির্দিষ্ট কয়েকটি উন্নতিশীল দেশে হস্তান্তরে সাহায্য করা । তারা প্রতিরক্ষা এবং নিরাপত্তা জোট শক্তিশালী করা নিয়েও সহমত হন । যার মধ্যে আছে সমুদ্রপথ, সন্ত্রাসবিরোধিতা এবং সাইবার স্পেস ।
দুই প্রধানমন্ত্রীই পারস্পরিক বোঝাপরা আছে এমন আঞ্চলিক এবং আন্তর্জাতিক বিষয়েও মত বিনিময় করেন । যার মধ্যে আছে প্রশান্ত মহাসাগরীয় এবং জি সেভেন –এ সহযোগিতা । তাঁরা জলবায়ু নিয়ে তাদের দায়বদ্ধতা পুণরায় ব্যক্ত করেন । যাতে প্যারিস চুক্তির লক্ষ্য অর্জন করা যায় এবং এবছরের শেষে ব্রিটেন আয়োজিত কপ ২৬ –এর বিষয়ে নিবিড় ভাবে সংযোগ রাখা যায় ।
ভারত এবং ব্রিটেন অভিবাসন এবং চলমানতার বিষয়ে সার্বিক অংশিদারিত্ব সূচনা করল যা দুই দেশের ছাত্রছাত্রী এবং পেশাদারদের আসা যাওয়ার বিশাল সুযোগ এনে দেবে ।
প্রধানমন্ত্রী পরিস্থিতি স্বাভাবিক হলে প্রধানমন্ত্রী জনসনকে তাঁর সময় মতো ভারতে স্বাগত জানাতে ঔত্সুক্য প্রকাশ করেন । প্রধানমন্ত্রী জনসন প্রধানমন্ত্রী মোদীকে পুণরায় আমন্ত্রণ জানান ব্রিটেনে জি ৭ শিখর সম্মেলনে যোগ দেওয়ার জন্য ।
SDG/AP/RAB/
(
বস্ত্রমন্ত্রক
বস্ত্র শিল্পের বিকাশে প্রধানমন্ত্রী মেগা পার্ক গড়ে তোলা হবে দেশের ৭টি রাজ্যে
এর মাধ্যমে ৭০ হাজার কোটি টাকার বিনিয়োগ এবং ২০ লক্ষ কর্মসংস্থানের সুযোগ সৃষ্টির সম্ভাবনা
নয়াদিল্লি, ১৭ মার্চ, ২০২৩
বস্ত্র শিল্পের বিকাশে দেশে ৭টি মেগা পার্ক গড়ে তোলা হবে। এই কর্মসূচিটি প্রধানমন্ত্রী মেগা ইন্টিগ্রেটেড টেক্সটাইল রিজিয়নস্ অ্যান্ড অ্যাপারেল পার্কস্ অর্থাৎ ‘পিএম মিত্র পার্ক’ নামে পরিচিতি লাভ করবে। তামিলনাডু, তেলেঙ্গানা, গুজরাট, কর্ণাটক, মধ্যপ্রদেশ, উত্তর প্রদেশ এবং মহারাষ্ট্রে ‘পিএম মিত্র পার্ক’ গড়ে তোলার কথা সরকারিভাবে ঘোষণা করা হয়েছে।
বস্ত্র শিল্পের সার্বিক বিকাশ ও উন্নয়নে প্রধানমন্ত্রী তাঁর ‘৫-এফ’ দৃষ্টিভঙ্গীর কথা তুলে ধরেছেন। এই ৫টি ‘এফ’ এর ব্যঞ্জনা হ’ল – ফার্ম টু ফাইবার টু ফ্যক্টরি টু ফ্যাশন টু ফরেন। ভারতকে বস্ত্র উৎপাদন ও রপ্তানির একটি আন্তর্জাতিক কেন্দ্র রূপে বিশ্বের সামনে তুলে ধরাই প্রধানমন্ত্রীর এই দৃষ্টিভঙ্গীর মূল লক্ষ্য ও উদ্দেশ্য। আশা করা হচ্ছে যে, এই পার্কগুলি বস্ত্র শিল্পে উন্নয়নমুখী প্রতিযোগিতাকে বিশেষভাবে উৎসাহদান করবে। শুধু তাই নয়, বস্ত্র শিল্পের সঙ্গে যুক্ত বিশ্বের বিভিন্ন সংস্থা ও প্রতিষ্ঠান এই কর্মসূচি রূপায়ণের সুবাদে ভারতকে তাদের একটি উৎপাদন কেন্দ্র রূপেও বেছে নেওয়ার সুযোগ পাবে।
দেশের ১৩টি রাজ্য থেকে পিএম মিত্র পার্ক গড়ে তোলার জন্য ১৮টি প্রস্তাব পেশ করা হয়েছিল। তার মধ্য থেকে ৭টি রাজ্যকে বেছে নেওয়া হয়েছে এই পার্ক স্থাপনের জন্য। বিভিন্ন ধরনের সুযোগ-সুবিধা ও অন্যান্য আনুষঙ্গিক বিষয় বিবেচনা করেই ঐ ৭টি রাজ্যকে পার্ক স্থাপনের জন্য বেছে নেওয়া হয়।
পিএম মিত্র পার্কগুলিতে বিশ্বমানের শিল্প পরিকাঠামো গড়ে তোলা হবে। এজন্য প্রত্যক্ষ বিদেশি বিনিয়োগ সহ বড় আকারের অর্থ লগ্নির বিষয়টিকেও উৎসাহিত করা হবে। একই সঙ্গে, উৎসাহদান করা হবে উদ্ভাবন প্রচেষ্টা এবং কর্মসংস্থানের সুযোগ সৃষ্টির উপরও। সমগ্র কর্মসূচিটি রূপায়িত হবে কেন্দ্রীয় বস্ত্র মন্ত্রকের তত্ত্বাবধানে। পার্ক পিছু মূলধনী সহায়তা যোগানো হবে ৫০০ কোটি টাকা। এছাড়াও, বস্ত্র উৎপাদনের ক্ষেত্রে প্রতিযোগিতামুখী মানসিকতাকে উৎসাহদান করার জন্য পার্ক প্রতি ৩০০ কোটি টাকা পর্যন্ত সহায়তা দেওয়া হবে। পার্কগুলিতে জল ও বিদ্যুতের যোগান এবং বর্জ্য ব্যবস্থাপনার দায়িত্ব বর্তাবে সংশ্লিষ্ট রাজ্যগুলির উপর। এই পার্কগুলির মাধ্যমে প্রায় ৭০ হাজার কোটি টাকার বিনিয়োগ ও ২০ লক্ষ কর্মসংস্থানের সুযোগ সম্প্রসারিত হবে বলে আশা করা হচ্ছে।
PG/SKD/SB
(Visitor Counter : 127
প্রধানমন্ত্রীরদপ্তর
পুরাতচি থালাইভার ডঃ এম জি রামচন্দ্রণ সেন্ট্রাল রেলওয়ে স্টেশন সম্পূর্ণভাবে সৌরশক্তি চালিত হওয়ায় প্রধানমন্ত্রীর সন্তোষ প্রকাশ
নয়াদিল্লি, ২৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী পুরাতচি থালাইভার ডঃ এম জি রামচন্দ্রণ সেন্ট্রাল রেলওয়ে স্টেশন সম্পূর্ণভাবে সৌরশক্তি চালিত হওয়ায় সন্তোষ প্রকাশ করেছেন।
রেল, যোগাযোগ এবং বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণবের এক ট্যুইটের জবাবে প্রধানমন্ত্রী বলেছেন, “যখন সৌরশক্তির প্রসঙ্গ ওঠে, তখন পুরাতচি থালাইভার ডঃ এম জি রামচন্দ্রণ সেন্ট্রাল রেলওয়ে স্টেশন যে পথ দেখিয়েছে, তা অনবদ্য”।
CG/CB/SB
(